KGI บวกเฉียด 9% หลังไตรมาส 1 พลิกกำไร 713 ลบ. รับรายได้นายหน้าพุ่ง!
ราคาหุ้น KGI บวกเฉียด 9% สวนภาวะตลาด มูลค่าซื้อขายทะลุ 843 หลังประกาศงบไตรมาส 1 พลิกกำไร 713 ลบ. จากรายได้นายหน้าพุ่ง!
ราคาหุ้น KGI บวกเฉียด 9% สวนภาวะตลาด มูลค่าซื้อขายทะลุ 843 หลังประกาศงบไตรมาส 1 พลิกกำไร 713 ลบ. จากรายได้นายหน้าพุ่ง!
13 พ.ค. 2564

ผู้สื่อข่าวรายงานว่า ราคาหุ้นบริษัทหลักทรัพย์ เคจีไอ (ประเทศไทย) จำกัด (มหาชน) หรือ KGI วันที่ 13 พ.ค.2564 ณ เวลา 10.55 น. อยู่ที่ระดับ 6.90 บาท ปรับตัวขึ้น 0.55 บาท หรือ 8.66% สูงสุดที่ระดับ 7.15 บาท ต่ำสุดที่ระดับ 6.15  บาท ด้วยมูลค่าการซื้อขาย 843.47 ล้านบาท

โดยราคาหุ้น KGI ปรับตัวขึ้นอย่างมีนัยสำคัญวันนี้ หลังจากบริษัทฯ ประกาศผลการดำเนินงานประจำไตรมาส 1/2564 มีกำไรสุทธิ 713.73 ล้านบาท พลิกจากขาดทุนสุทธิ 507.73 ล้านบาท เมื่อช่วงเดียวกันเมื่อปีก่อน
ทั้งนี้ผลการดำเนินงานในไตรมาส 1 ปี 2564 เพิ่มขึ้นเนื่องจาก บริษัทมีรายได้ค่านายหน้า 344 ล้านบาท เพิ่มขึ้นร้อยละ 45 เมื่อเทียบกับไตรมาส 1 ของปีก่อน โดยรายได้ค่านายหน้าดังกล่าวประกอบด้วยค่านายหน้าจากการซื/อขายหลักทรัพย์ 265 ล้านบาท และค่านายหน้าจากการซื้อขายสัญญาซื้อขายล่วงหน้า 79 ล้านบาท รายได้ค่านายหน้าที่เพิ่มขึ้นมาจากทั้งธุรกิจหลักทรัพย์และธุรกิจสัญญาซื้อขายล่วงหน้าเนื่องจากมูลค่าการซื้อขายรายวันเฉลี่ยของ SET และ TFEX เพิ่มขึ้น
ขณะเดียวกันรายได้ค่าธรรมเนียมและบริการในไตรมาส 1 ปี 2564 บริษัทมีรายได้ค่าธรรมเนียมและบริการ 410 ล้านบาท เพิ่มขึ้นร้อยละ 106 เมื่อเทียบกับไตรมาส 1 ของปีก่อน